Muutettu ehdotus Euroopan parlamentin ja neuvoston direktiivi tilastotietojen keruusta tiettyjen hedelmälajien viljelmien tuotantomahdollisuuksien määrittämiseksi (komission EY:n perustamissopimuksen 250 (2) artiklan nojalla esittämä) /* KOM/2001/0649 lopull. - COD 2000/0291 */



Virallinen lehti nro 051 E , 26/02/2002 s. 0344 - 0344



Muutettu ehdotus EUROOPAN PARLAMENTIN JA NEUVOSTON DIREKTIIVI tilastotietojen keruusta tiettyjen hedelmälajien viljelmien tuotantomahdollisuuksien määrittämiseksi (komission EY:n perustamissopimuksen 250 (2) artiklan nojalla esittämä) 1. TAUSTAA * Tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi annetussa neuvoston direktiivissä 76/625/ETY [1] annettiin jäsenvaltioille mahdollisuus suorittaa tietojen keruu viisi kertaa viisivuosittain otsikossa mainitusta aiheesta. [1] EYVL L 218, 11.8.1976, s. 10. * Direktiivin soveltamisesta saatu kokemus on osoittanut, että on tarpeen kiireellisesti muuttaa tietojen keruuseen liittyviä käytännön näkökohtia joustavammiksi. * Tietoisuus tästä tarpeesta on saanut komission yksiköt käyttämään tilaisuutta uuden, luettavamman direktiivin laatimiseen, jonka soveltaminen olisi paljon yksinkertaisempaa ja selkeämpää verrattuna vanhaan useita kertoja muutettuun tekstiin. * Ehdotukseen sisältyvät joustavuutta lisäävät elementit koskevat erityisesti seuraavia kohtia: - Tietojen keruun menetelmät: tarkan kynnysarvon korvaaminen tavoitteella, joka määritellään otoksen edustavuudella (ehdotetun direktiivin 3 artikla). - Tietojen keruun ajankohta: aiempi jäykkyys (kevät) on poistettu. Ainoa vaatimus on määräaika, joka on asetettu tulosten toimittamiselle komissiolle (ehdotetun direktiivin 4 artikla). Tämä joustavuus antaa jäsenvaltioille mahdollisuuden valita sopivin ajankohta tietojen keruulle. * Komissio hyväksyi 23. marraskuuta 2000 ehdotuksen uudeksi direktiiviksi (KOM(2000) 753) [2], jonka se toimitti Euroopan parlamentille ja neuvostolle. [2] EYVL C 96 E, 27.3.2001, s. 212. * Neuvostossa joulukuussa 2000 kokoontunut maataloustilastoja käsittelevä työryhmä ja tammikuussa 2001 kokoontunut maatalouden erityiskomitea ovat tarkastelleet komission ehdotusta tekemättä siihen merkittäviä muutoksia. * Komission ehdotus hyväksyttiin ja siihen tehtiin kaksi tarkistusta Euroopan parlamentin täysistunnossa 13. kesäkuuta 2001. Komissio voi hyväksyä osan näistä tarkistuksista. * Neuvostossa syyskuussa 2001 kokoontuneet maataloustilastoja käsittelevä työryhmä ja maatalouden erityiskomitea ovat ilmaisseet näkemyksensä, joka on hyvin lähellä tämän asiakirjan sisältöä. 2. TARKISTUSTEN TARKASTELU Komission ehdotus hyväksyttiin ja siihen tehtiin kaksi tarkistusta Euroopan parlamentin täysistunnossa 13. kesäkuuta 2001. Komissio voi hyväksyä osan näistä tarkistuksista. Tarkistus 1 (1 artiklan 2 kohta): Komissio hyväksyy sitrushedelmistä annettujen esimerkkien poistamisen. Komissio hyväksyy tarkistuksen osan, joka koskee mahdollisuutta muuttaa komitologiamenettelyä noudattaen direktiiviehdotuksen liitteessä olevaa taulukkoa lajeista, joista kerätään tietoja. Tämän tarkistuksen avulla ehdotuksen joustavuutta voidaan lisätä käyttökelpoisella tavalla. Tarkistus 2 (2 artiklan 1 kohta): Komissio hyväksyy tarkistuksen osan, joka koskee "uudelleen varttamiseen" ja "nettoalueeseen" tehtyjen viittausten poistamista. Tällä tavoin tulosten luotettavuus paranee. 3. PÄÄTELMÄ Komissio muuttaa direktiiviehdotuksensa edellä esitetyllä tavalla EY:n perustamissopimuksen 250 artiklan 2 kohdan mukaisesti. Tehty Brysselissä Euroopan parlamentin puolesta Neuvoston puolesta Puhemies Puheenjohtaja